b'\n_START_ARTICLE_\nAleksander Jakovljevi\xc4\x8d Knja\xc5\xbenin\n_START_SECTION_\n\xc5\xbdivljenje\n_START_PARAGRAPH_\nLeta 1784 je vstopil v voja\xc5\xa1ko slu\xc5\xbebo in sicer v Izmailovski polk. 5. januarja 1785 je bil kot stotnik preme\xc5\xa1\xc4\x8den v redno vojsko in 14. julija istega leta je bil dodeljen 1. pomorskemu polku._NEWLINE_Leta 1797 je bil preme\xc5\xa1\xc4\x8den v Tenginski mu\xc5\xa1ketirski polk in novembra 1799 je bil povi\xc5\xa1an v majorja. V letih 1802\xe2\x88\x9203 je bil v pokoju._NEWLINE_Leta 1803 je bil ponovno sprejet v voja\xc5\xa1ko slu\xc5\xbebo in sicer je bil dodeljen v Keksgolskemu mu\xc5\xa1ketirskemu polku; z njim se je leta 1807 udele\xc5\xbeil bojev proti Francozom._NEWLINE_13. januarja 1808 je postal poveljnik polka in 18. marca 1810 je bil povi\xc5\xa1an v polkovnika. Leta 1810 ga je voja\xc5\xa1ko sodi\xc5\xa1\xc4\x8de obsodilo zaradi neupo\xc5\xa1tevanja ukazov in zlorabe pooblastil, a je bil kmalu pomilo\xc5\xa1\xc4\x8den in leta 1811 je bil imenovan za poveljnika 1. brigade novoustanovljene 27. pehotne divizije._NEWLINE_S brigado se je udele\xc5\xbeil patriotske vojne; za izkazan pogum je bil 21. novembra 1812 povi\xc5\xa1an v generalmajorja. A zaradi ran ni ve\xc4\x8d sodeloval v neposrednih bojnih operacijah._NEWLINE_Med 20. januarjem 1816 in 30. avgustom 1823 je bil namestnik direktorja in\xc5\xa1pektorata general\xc5\xa1taba, nato pa je postal voja\xc5\xa1ki svetnik. 1. januarja 1826 je bil povi\xc5\xa1an v generalporo\xc4\x8dnika.'